בובספוג מכנסמרובע (עונה 1)

העונה הראשונה של סדרת הטלוויזיה והאנימציה בובספוג מכנסמרובע, שנכתבה על ידי הביולוג הימי לשעבר והאנימטור סטיבן הילנבורג, שודרה בערוץ ניקלודיאון החל מ-1 במאי 1999, ועד 3 במרץ 2001, והיא מורכבת מ-20 פרקים (41 חלקים). העונה החלה עם שלושת החלקים הראשונים של הפרק הראשון, "דרוש עובד" (Help Wanted) "שואב השונית" (Reef Blower) ו"תה מתחת לכיפה" (Tea at the Treedome) והסתיימה עם שני חלקי הפרק העשרים, "קרסים" (Hooky) ו"איש הים ונער הפלא 2" (Mermaid Man and Barnacle Boy II). זו הייתה העונה היחידה בה השתמשה הסדרה באנימציית "cel", כאשר בעונות הבאות הסדרה כבר השתדרגה לאנימציות יותר מודרניות.

הסדרה מתעדת את עלילותיו והרפתקאותיו של בובספוג מכנסמרובע וחבריו השונים בעיר הבדיונית ביקיני בוטום. את הדמויות הראשיות בעונה מדבבים טום קני, ביל פייגרברייק, רוג'ר בומפאס, קלנסי בראון, דאג לורנס, ג'יל טלי, קרולין לורנס, מרי ג'ו קטלט ולורי אלן. בין הכוכבים האורחים הראשונים שהופיעו בעונה ובכלל נמנים ארנסט בורגניין וטים קונוויי שדיבבו את דמויות גיבורי העל המקומיים, איש הים ונער הפלא, בהתאמה. בגרסה העברית, מדבבי הדמויות הראשיות הם עידו מוסרי כבובספוג, לירון ברנס כפטריק, גלעד קלטר כסקווידוויד, עמי מנדלמן כמר קראב, נעמה אוזן כסנדי, דון לני גבאי כפרל, עדי וייס כפלנקטון, ומאיה בר שלום כגברת פאף. בישראל, דובבה העונה לעברית באולפני נ.ל.ס.

במהלך שנות ה-10 של המאה ה-21 פורסמו מספר תקליטורי DVD שהכילו את הפרקים מהעונה. "בובספוג מכנס מרובע: ה-DVD המלא של העונה הראשונה" פורסם באזור 1 (ארצות הברית, קנדה, קובה, ברמודה, וגינאה הצרפתית) ב-28 באוקטובר 2003, באזור 2 (אירופה, המזרח התיכון, אזור דרום אפריקה, ויפן) ב-7 בנובמבר 2005, ובאזור 4 (אמריקה הלטינית, הקאריביים ואוקיאניה) ב-30 בנובמבר 2006. פרק הפיילוט, "דרוש עובד" (Help Wanted), לא נכלל ב-DVD עקב בעיות בזכויות יוצרים עם השיר "Livin' in the Sunlight, Lovin' in the Moonlight" של טייני טים, שהשומע בפרק, אך לאחר מכן שוחרר כפיצ'ר בונוס ב-DVD של העונה השלישית. עם יציאתה העונה זכתה לביקורות חיוביות של המבקרים.

 הפקה 
 ליהוק 
בעונה זו דיבב טום קני את קולו של בובספוג מכנסמרובע, וכן את חילזון המחמד שלו, גארי. חברו הטוב ביותר של בובספוג, כוכב ים בשם פטריק סטאר, דובב על ידי ביל פייגרברייק, את סקווידוויד, תמנון כעסן וחסר מזג ושכנו של בובספוג, דיבב רוג'ר בומפאס. עם שאר קאסט המדבבים של הדמויות הראשיות בעונה, נמנו קלנסי בראון בדיבוב מר קראב, סרטן רודף בצע והבוס בובספוג במסעדת הסרטן הפריך; דאג לורנס כפלנקטון, יריבו העסקי של מר קראב; ג'יל טלי בתפקיד קרן, אשתו הממוחשבת של פלנקטון; קרולין לורנס בתפקיד סנדי צ'יקס, סנאית שמוצאה מטקסס; מרי ג'ו קטלט בתפקיד גברת פאף, המורה לשייט של בובספוג; ולורי אלן בתפקיד פרל קראב, לווייתנית מתבגרת, ובתה של מר קראב.

בזמן שהילנבורג, דרק דריימון וטים היל כתבו את פרק הפיילוט, "דרוש עובד" (Help Wanted), הילנבורג ערך גם אודישנים למציאת מדבבים לדמויות בסדרה. הוא יצר את הדמות של בובספוג יחד עם מדבבו, טום קני, ולקח השראה מאישיותו של קני עצמו על מנת לבדות את אופיו של בובספוג. בסגנון קולו של בובספוג עשה קני שימוש בעבר בדמות מינורית נשית של תנין בשם אל בחיים המודרניים של רוקו. קני שכח את הקול בהתחלה כיוון שהשתמש בו רק פעם אחת. הילנבורג, לעומת זאת, נזכר בכך והציג לקני של הפרק, כדי להזכיר לו את סגנון הקול בו השתמש. קני אמר שהצחוק הגבוה של בובספוג נועד באופן ספציפי להיות ייחודי, והסביר כי הם תכננו אותו בכוונה תחילה כך שיהיה מעצבן וצורם. הילנבורג הציע במקור לדאג לורנס את תפקיד הקול של סקווידוויד. לבסוף החליט הילנבורג להעניק ללורנס תפקידי דיבוב דמויות שונות בסדרה, בהן פלנקטון.

בנוסף לחברי הקאסט הקבועים, בפרקים שונים בעונה מדבבים כוכבים אורחים ממגוון מקצועות, בהם שחקנים, מוזיקאים ואמנים. שחקני הצי של מקייל לשעבר, ארנסט בורגנין וטים קונוויי, התאחדו עם פרויקט הטלוויזיה המשותף הראשון שלהם מזה 33 שנה כשחקני אורח המדבבים את גיבורי העל האהובים על בובספוג, איש הים ונער הפלא, בהתאמה.  בורגנין הסביר כי "אנחנו שיחקנו אחד את השני. טים הוא שחקן נהדר... עשינו הרבה רעש. אנשים מחוץ לחדר התלהבו. אנחנו אמורים להיות מתחת למים, אתם יודעים...".  השניים דיבבו את גיבורי העל בשנית בפרק ה-20, "איש הים ונער הפלא 2", בשיתוף עם צ'ארלס נלסון רלי, שדיבב את אויבם המושבע, הבועה המזוהמת.   בפרק "הפחדן" (Scaredy Pants), פרק ספיישל של האלווין, השתתפה הלהקה האמריקנית The Ghastly Ones, והופיעה באופן חד פעמי, ואת ההולנדי המעופף, דיבב באותו הפרק בריאן דויל-מוריי. הגיטריסט האמריקאי ג'וניור בראון ביצע הופעת קמע ווקאלית, כשהוא מבצע את השיר "טקסס", בפרק הנושא את אותו השם. בפרק "המרית של נפטון", דיבב ג'ון אוהארלי את המלך נפטון. ג'ון לורי וג'ים ג'ארמוש (ששיתפו פעולה בסרטים זרים ונרדפי החוק) הופיעו הופעת קמע כדייגים אנושיים בפרק "קרסים".

ממוזער|195px|left|ריי ברדבורי כתב את הספר "Zen in the Art of Writing", ממנו נהגה מריוות'ר ויליאמס לקחת רעיונות לדרכים לפתח עלילות תסריטים לפרקים אפשריים בעונה.

 כתיבה 
טרם תחילת הפקת הסדרה, הילנבורג החליט מראש שהוא מעוניין שבובספוג מכנסמרובע תהיה סדרה שתתבסס על סטוריבורד, ולא על תסריט. שימוש בסטוריבורד הוא גישה המחייבת אמנים לשרטט ראשית את שלד הסיפור, הדיאלוגים והמבנה, המהווה "איזון בין סיפור עלילתי לגחמני". הילנבורג רצה תחילה ש"צוות של צעירים רעבים" יעבוד על הסדרה. הקבוצה, שעבדה בעבר עם הילנבורג על החיים המודרניים של רוקו, כללה את אלן סמארט, ניק ג'נינגס ודרק דריימון. הצוות שכר את פיטר ברנס לעבוד כתסריטאי, שפיתח את הרעיון לפרק "מכנסיים קרועים" (Ripped Pants), בו בובספוג קורע שוב ושוב את מכנסיו על מנת להצחיק את חבריו ולזכות בתשומת לבם. במהלך העונה הראשונה צוות הכותבים השתמש ברוב רעיונות התסריטים שהופיעו בספר היעץ של הילנבורג, "series bible" ונתקלו בקשיים לגבי פיתוח רעיונות חדשים לעלילות הפרקים. בשלב מסוים, צוות הכותבים החל ללכת לים ולנוח בתקווה לקבל השראה ולמצוא רעיונות חדשים. הצוות לא הצליח להעלות רעיונות רבים, ובהמשך, פיטר ברנס עזב את עבודתו כתסריטאי, ומריוות'ר ויליאמס נאלצה לקחת שליטה על מלאכת הכתיבה ולנסות להדביק את הפער שנוצר בלוח הזמנים. הילנבורג הסביר כי באחריות ויליאמס היה לעזור לכותבים להעלות רעיונות חדשים. ויליאמס העניקה לדריימון ספר בשם Zen in the Art of Writing, שנכתב על ידי ריי ברדבורי, אשר מקבץ אוסף של מסות על תהליך הכתיבה. אחת הדרכים לפיתוח עלילות שהופיעה בספר הייתה "כתיבת שמות עצם שעניינו אותו (ברדבורי) על פתקים ולתלות אותם במשרדו. הוא הרגיש שרק הבנה של המילה באופן ויזואלי תביא למוחו לעבוד". ויליאמס לקחה את שיטה זו והפכה אותה ל"תרגיל כתיבה". בישיבות הכתיבה, צוות העובדים מנה 10 שמות עצם על רצועות נייר והניח אותם בכובע. הכובע הועבר לאורך השולחן, ולכל כותב היה זמן מוגבל לחשוב ולפתח רעיון המבוסס על שם העצם שכתב. דריימון אמר כי "זה כמעט תמיד הוביל לדיון קבוצתי, והצלחנו ליצור ממנו פרקים רבים", והסביר שוויליאמס אכן הוסיפה תוספת נהדרת לתהליך הכתיבה.

 הנפשה ועיצוב 
פרקי העונה הראשונה הונפשו מעבר לים, באולפני Rough Draft, שבדרום קוריאה. לאורך כל שידור העונה, משנת 1999 עד 2001, בובספוג הונפש באמצעות אנימציית cel. הסדרה עברה לאנימציה של "דיו וצבע דיגיטלי" החל מהעונה השנייה, בשנת 2000. בשנת 2009, אמר מנהל ההפקה פול טיביט כי "[...] העונה הראשונה של בובספוג נעשתה בדרך המיושנת של cel, וכל חלק היה צריך להיצבע חלקית, להתייבש, ולהיצבע בצבעים אחרים... ". בעונה זו נעשה שימוש בסטוריבורד, על ידי שרם כהן, דרק דריימון, סטיב פונטי, סטיבן הילנבורג, צ'אק קליין, ג'יי לנדר, כריס מיטשל, מארק או'האר, אהרון שפרינגר, פול טיביט, אניו טורסן, וינסנט וולר ואריק וויז.

כשהצוות החל לייצר את פרק הפיילוט, הוטל עליהם לתכנן את המיקומים בסדרה ש-"יופיעו שוב ושוב, ובמסגרתם יתקיימו רוב הסצנות, כדוגמת הסרטן הפריך ובית האננס של בובספוג". להילנבורג הייתה תמונה ברורה, על כיצד הוא רוצה שהסדרה תיראה. הרעיון היה "לעשות את הכל באופן ימי", ולכן נעשה שימוש רב בחבלים, קרשי עץ, גלגלי אוניות, רשתות, עוגנים, ומסמרות.

בעונה הראשונה הוצגו "פרחי השמיים" כרקע העיקרי בסדרה. הפרחים הופיעו לראשונה בפרק הראשון, ומאז הפכו למאפיין נפוץ לאורך הסדרה. כשנשאל מעצב רקע הסדרה קני פיטנג'ר לגביהם, הוא ענה כי "הם מתפקדים כעננים בצורה מסוימת, אך מכיוון שהסדרה מתרחשת מתחת למים, הם לא באמת עננים". פיטנג'ר הסביר כי פרחי השמיים הם בעיקר אלמנט עיצובי גחמני שסטיב [הילנבורג] ביקש ממנו לעצב על מנת ליצור מראה של חולצת הוואי בהדפס של פרחים.

 ביקורות 
העונה הראשונה זכתה לביקורות חיוביות ושבחים רבים. שלושה מהפרקים בעונה זכו בפרס עריכת הקול הטובה ביותר באנימציה בטלוויזיה בטקס פרסי סליל הזהב לשנת 2000. הפרקים הזוכים היו "איש הים ונער הפלא" (Mermaid Man and Barnacle Boy), "חמוצים" (Pickles) ומקצצי הקארטה (Karate Choppers). בשנת 2001, "מהפח אל הפחת" (Rock Bottom) ו"שודדי ים" (!Arrgh) זכו גם הם בפרסי סליל הזהב על עריכת הקול הטובה ביותר באנימציה בטלוויזיה, עבור הסאונד, ואילו "אחד באפריל" (Fools in April) ו"המרית של נפטון" (Neptune's Spatula) היו מועמדים לעריכת הקול הטובה ביותר באנימציית טלוויזיה, עבור המוזיקה.

בביקורתו במגזין וראייטי אמר נואל הולסטון כי "[התוכנית] חכמה וקורנת יותר מרוב תוכניות האנימציה בפריים טיים ששודרו בשנה האחרונה".  יתרה מזאת, מרבית הביקורות על ה-DVD של העונה הראשונה היו חיוביות, וחלקן הציגו את הסדרה כאחת מתוכניות הקומדיה האמריקאיות הטובות ביותר. בסקירה של ה-DVD שנכתבה על ידי ביל טרדווי באתר DVD Verdict, הוא כינה את התוכנית "הקומדיה האמריקאית המונפשת הטובה ביותר מאז משפחת סימפסון, זו טענה שאני עומד מאחוריה". בטרדווי הסביר שהתוכנית מתאימה לכולם, כי "מבוגרים יהנו מהסאטירה השנונה ומהבדיחות הערמומיות שהוכנסו בעדינות לכל פרק". הוא ציין גם כי "ילדים יאהבו את הצבעים הבהירים, את הקצב ה'ספאנקי' ואת הדמויות התוססות" וכי "ההורים לא יצטרכו לדאוג מאלימות או הומור גס". ג'ייסון בווברג מ-DVD Talk הצהיר כי בובספוג מכנסמרובע הוא "אנימציית השבת בבוקר הטובה ביותר מאז ימי השיא של האחים וורנר". בסקירה נפרדת על יציאת ה-DVD של העונה, בווברג המליץ עליו בחום וכתב כי הוא אוהב מאוד את התוכנית. בווברג התייחס במיוחד לאי כלילת פרק הפיילוט, דרוש עובד, והסביר כי זו האכזבה היחידה של ה-DVD. רון ג'יי אפשטיין, אף הוא מ-DVD Talk, אמר כי הדמות של בובספוג היא "אחת מהדמויות המצוירות המוזרות ביותר שאי פעם היה לי העונג לצפות בהן". הוא הוסיף כי "בניגוד לרוב התוכניות המצוירות כיום, בובספוג מכנסמרובע מתאים גם לילדים וגם לקהל מבוגר".

בביקורתו בוושינגטון פוסט בשנת 2009, ציין מייקל קוונה את פרק הפיילוט ודירג אותו במקום השלישי ברשימת חמשת הפרקים הטובים ביותר בבובספוג מכנסמרובע. ננסי בסיל מ-About.com (כיום Dotdash ) ציינה גם היא את הפרק הראשון, והסבירה כי "ההומור והמהות האופטימית של בובספוג ניכרת אפילו בפרק הראשון".

 פרקים 

 מספר הפרק(בסדרה) מספר הפרק(בעונה) שם הפרק באנגלית שם הפרק בעברית בימוי תסריט תאריך שידור מקורי 11אHelp Wantedדרוש עובדאלן סמארטסטיבן הילנבורג, דרק דריימון, טים היל24 ביולי 1999תקציר הפרק: בובספוג מנסה להגשים את חלומו ולהתחיל לעבוד בתור טבח במסעדת "הסרטן הפריך". תחילה, בעל המסעדה, מר קראב, לא לוקח את בובספוג ברצינות, אך לאחר שהוא מתוודע ליכולותיו תחת עומס, דעתו משתנה.11בReef Blowerשואב השוניתפרד מילר, טום יאסומיהילנבורג, דריימון, היל24 ביולי 1999תקציר הפרק: בובספוג משחק עם שואב שונית, וגורם צרות לשכנו, סקווידוויד.11גTea at the Treedomeתה מתחת לכיפהאדגר לרזבל, יאסומיפיטר ברנס, דאג לורנס, טיביט24 ביולי 1999תקציר הפרק: בובספוג מוצא חברה חדשה, סנדי צ'יקס הסנאית. הוא מגיע לביקור בכיפת העץ שלה, בה היא מתגוררת. אך הכל מסתבך לאחר שהוא מגלה שבכיפה אין מים, אלא רק אוויר.22אBubblestandדוכן הבועותיאסומיאניו טורסן, אריק וויס, הילנבורג, דריימון, היל17 ביולי 1999תקציר הפרק: בובספוג פותח דוכן להפרחת בועות מתחת לביתו, ומנסה לגרום לשכניו, פטריק וסקווידוויד, ללמוד גם להפריח בועות.22בRipped Pantsמכנסיים קרועיםלרזבלטיביט, בארנס17 ביולי 1999תקציר הפרק: בובספוג וסנדי מבלים בחוף הים, לאחר שמכנסיו נקרעים בטעות, הוא מחליט להשתעשע עצם העניין, אך הקטע נמאס במהירות על שאר המבלים בחוף.33אJellyfishingדיג מדוזותסמארטטיביט, בארנססטיב פונטי, כריס מיטשל, ברנס, היל31 ביולי 1999תקציר הפרק: בובספוג ופטריק לוקחים את סקווידוויד לדוג מדוזות, ומגלים שהוא מקבל מהן יחס שונה.33ב!Planktonפלנקטון!לרזבלטורסן, וויס, לורנס31 ביולי 1999תקציר הפרק: בובספוג נחשף לראשונה לפלנקטון, יריבו הוותיק של מר קראב, המנסה לגנוב את המתכון הסודי של קציצת הסרטן. פלנקטון מנסה להשתלט על בובספוג ולגרום לו להוביל אותו אל הנוסחה.44אNaughty Nautical Neighborsהחברים הכי טוביםמילרשרם כהן, אהרון ספרינגר, לורנס7 באוגוסט 1999תקציר הפרק: סקווידוויד מסכסך בין פטריק ובובספוג, וכל אחד מהשניים מנסה להתחבב על סקווידוויד ולהפוך לחבר הכי טוב החדש שלו.44בBoating Schoolרישיון נהיגהיאסומיאניו טורסן ג'וניור, וויס, לורנס7 באוגוסט 1999תקציר הפרק: בובספוג נכשל שוב במבחן הנהיגה שלו אצל גברת פאף, ונעזר בפטריק כדי לעבור את המבחן הבא, בלי לדעת שזו רמאות.55אPizza Deliveryמשלוח פיצהשון דמפסיכהן, ספרינגר, ברנס14 באוגוסט 1999תקציר הפרק: מר קראב שולח את סקווידוויד ובובספוג לעשות משלוח פיצה מהסרטן הפריך, אם כי לאט לאט הם מאבדים את הדרך.55בHome Sweet Pineappleבית האננסיאסומיטורסן ג'וניור, וויס, לורנס14 באוגוסט 1999תקציר הפרק: בית של בובספוג נאכל על ידי נימטודות, והוא נאלץ לחפש עבורו ועבור חלזון המחמד שלו, גארי, מגורים חלופיים.66אMermaid Man and Barnacle Boyאיש הים ונער הקסםדמפסיטיביט, מארק או'האר, לורנס21 באוגוסט 1999תקציר הפרק: בובספוג ופטריק יוצאים לפגוש את שני הגיבורים האהובים עליהם, איש הים ונער הקסם, אך גורמים בעיקר לצרות בבית האבות בו הם גרים.66בPicklesחמוציםיאסומיפונטי, מיטשל, ברנס21 באוגוסט 1999תקציר הפרק: בובספוג מתבלבל בסדר הכנת קציצת הסרטן בשל הזמנה מסובכת של לקוח בשם באבלבס, בעקבות כך הוא עוזב את עבודתו, ומר קראב מנסה לשכנע אותו לחזור.77אHall Monitorתורן המסדרוןלרזבלצ'אק קליין, ג'יי לנדר, לורנס28 באוגוסט 1999תקציר הפרק: בובספוג נבחר להיות תורן המסדרון בבית הספר לנהיגה בו הוא לומד, והוא מחליט להרחיב את גבולות התפקיד שלו ולשמש כאחד כזה גם בתוך העיר, בסיועו של מפטריק.77בJellyfish Jamמסיבת המדוזותמילרטורסן ג'וניור, וויס, ברנס28 באוגוסט 1999תקציר הפרק: בובספוג מאמץ מדוזה משדות המדוזות ומביא אותה לחיק ביתו, אך העניינים מסתבכים כאשר מדוזות נוספות באות בעקבותיה ועורכות מסיבה מוזיקלית ורועשת בתוך ביתו של בובספוג.88אSandy's Rocketהחללית של סנדייאסומיכהן, ספרינגר, ברנס4 בספטמבר 1999תקציר הפרק: בובספוג מתכנן לנסוע עם סנדי לירח, אך לאחר שפטריק מעודד אותו להיכנס ביחד איתו לחללית באמצע הלילה, החללית ממריאה בטעות, וכשהיא חוזרת לביקיני בוטום השניים משוכנעים שהם על הירח, ומתחילים לצוד אזרחים.88בSqueaky Bootsהמגפייםמילרפונטי, מיטשל, לורנס4 בספטמבר 1999תקציר הפרק: מר קראב מעניק לבובספוג זוג מגפיים ישנים שהיו ברשותו, אך הוא מתחרט על כך במהרה כשהמגפיים יוצרים רעש מעצבן.99אNature Pantsבובספוג בטבעדמפסיטיביט, או'האר, ברנס11 בספטמבר 1999תקציר הפרק: לאחר שבובספוג מאס בחיי היום יום, הוא יוצא לחיות עם המדוזות בטבע, אך מגלה שהוא לא מתקבל באהדה ומתקשה להסתגל לחייו החדשים.99בOpposite Dayיום ההפכיםיאסומיקליין, לנדר, לורנס11 בספטמבר 1999תקציר הפרק: סקווידוויד מחליט להעמיד את ביתו למכירה, אך חושש שההתנהגות של בובספוג תבריח את הקונים, וממציא את "יום ההפכים", בו כולם מתנהגים בצורה ההפוכה מאיך שהם מתנהגים בדרך כלל.1010אCulture Shockתחרות כישרונותלרזבלטיביט, או'האר, לורנס18 בספטמבר 1999תקציר הפרק: לאור מגמת הירידה של הרווחים בסרטן הפריך, מר קראב מחליט לקיים תחרות כישרונות באירוח סקווידוויד, שמתכנן להיות המופע העיקרי בערב, אם כי בובספוג לוקח לו את הפוקוס.1010ב.F.U.Nחבריםמילרכהן, ספרינגר, ברנס18 בספטמבר 1999תקציר הפרק: פלנקטון נכשל שוב בניסיון לגנוב את הנוסחה הסודית, ובובספוג מחליט לשם שינוי לפנות אליו בגישה ידידותית.1111אMuscleBob BuffPantsבובספוג השרירילרזבלטורסן ג'וניור, וויס, לורנס25 בספטמבר 1999תקציר הפרק: בובספוג מזמין זוג שרירי ידיים מלאכותיים ומרשים דגים רבים בחוף. התרמית שלו נחשפת כשהוא משתתף בתחרות של הטלת עוגן לרוחק.1111בSquidward the Unfriendly Ghostסקווידוויד, רוח הרפאים הלא ידידותיתמילרכהן, ספרינגר, ברנס25 בספטמבר 1999תקציר הפרק: פטריק ובובספוג משוכנעים שסקווידוויד מת, ומתחילים לשרת את מה שהם חושבים שהרוח שלו.1212אThe Chaperoneבן הלוויהדמפסיכהן, ספרינגר, ברנס2 באוקטובר 1999תקציר הפרק: פרל לא מצליחה למצוא בן זוג לנשף התיכון, ונאלצת לקחת את בובספוג כבן זוגה.1212בEmployee of the Monthעובד החודשדמפסיטיביט, לורנס2 באוקטובר 1999תקציר הפרק: בחירת עובד החודש בסרטן הפריך מתקרבת, ובובספוג חושש שהוא יאבד את התואר לסקווידוויד, ומנסה לחבל בהגעתו בזמן לעבודה.1313אScaredy Pantsהפחדןדמפסיטיביט, ברנס28 באוקטובר 1999תקציר הפרק: ליל כל הקדושים מגיע לביקיני בוטום, ובובספוג מנסה להסיר מעליו את סטיגמת הפחדן, בכך שהוא מתחפש להולנדי המעופף ומתגנב לסרטן הפריך בזמן מסיבה שנערכת שם.1313בI Was a Teenage Garyלהיות גרילרזבלפונטי, מיטשל, לורנס28 באוקטובר 1999תקציר הפרק: בובספוג ופטריק נוסעים ליומיים, וסקווידוויד נשאר לשמור על גרי. אך הוא שוכח להאכיל אותו. בובספוג מקבל בטעות חיסון שסקווידוויד אמור להזריק לגרי, והופך לחילזון.1414אSB-129מסעות בזמןיאסומיספרינגר, וויס, לורנס31 בדצמבר 1999תקציר הפרק: סקווידוויד מנסה לחמוק מבובספוג ופטריק, ונקלע למסע בזמן.1414בKarate Choppersמקצצי הקראטהיאסומיספרינגר, וויס, מריוות'ר ויליאמס31 בדצמבר 1999תקציר הפרק: בובספוג וסנדי נלחמים בקרבות קראטה שהם עורכים ביניהם, ואלו גולשים לתחומי הסרטן הפריך. מר קראב אוסר על בובספוג לקחת חלק בזה שוב.1515אSleepy Timeזמן לישוןלרזבלטיביט, טורסמן ג'וניור, לורנס17 בינואר 2000תקציר הפרק: בובספוג מתגנב לחלומות של חבריו ומסבך אותם, מה שגורם להם לכעוס עליו.1515בSudsבועותלרזבלטיביט, טורסמן ג'וניור, לורנס17 בינואר 2000תקציר הפרק: בובספוג חולה במחלה הבועות, הוא מבקש את עזרתו של פטריק, שמחמיר את מצבו עוד יותר.1616אValentine's Dayיום האהבהמילרקליין, לנדר, ויליאמס14 בפברואר 2000תקציר הפרק: חג האהבה מגיע לביקיני בוטום, ובובספוג מחלק מתנות לכולם. את המתנה הכי גדולה הוא שומר לפטריק, וסנדי צריכה להביא אותה, אך זו נתקלת במכשולים בדרכה, ופטריק מאבד את סבלנותו.1616בThe Paperהניירמילרקליין, לנדר, לורנס14 בפברואר 2000תקציר הפרק: סקווידוויד נותן לבובספוג עטיפת ממתק, והוא מוציא ממנה את המיטב, מה שגורם לסקווידוויד לקנא ולרצות את העטיפה בחזרה.1717א!Arrghשודדי היםדמפסיכהן, ורוניקה וולר, ויליאמס15 במרץ 2000תקציר הפרק: מר קראב מתמכר למשחק קופסה של ההולנדי המעופף, בו המנצח זוכה בתיבת אוצר קטנה. הוא לוקח את פטריק ובובספוג להרפתקה, בה הם מחפשים על בסיס מפת המשחק את האיקס האדום.1717בRock Bottomמהפח אל הפחתיאסומיטיביט, טורסמן, דייוויד פיין15 במרץ 2000תקציר הפרק: בובספוג ופטריק עולים על האוטובוס הלא נכון בחזרתם מעולם הכפפה, ומגיעים לרוק בוטום, עיר אפלה בעלת אווירה מפחידה ותושבים מוזרים. פטריק מצליח לחזור לביקיני בוטום, אך בובספוג נתקע שם ומפספס את האוטובוס פעם אחר פעם.1818אTexasטקססדמפסיכהן, וויס, פיין22 במרץ 2000תקציר הפרק: סנדי מתגעגעת למולדתה, טקסס, ורוצה לחזור לשם. בובספוג ופטריק מארגנים לה מסיבה בסרטן הפריך, אך היא מסרבת לבוא, והשניים מכעיסים אותה וגורמים לה לרדוף אחריהם לשם.1818בWalking Smallתוקפנותדמפסיספרינגר, וויס, לורנס22 במרץ 2000תקציר הפרק: פלנקטון מנסה להפוך את בובספוג לאסטריבי, על מנת לנצל אותו ולהשתלט בעזרתו על חוף הים.1919אFools in Aprilאחד באפרילמילרספרינגר, וויס, ויליאמס1 באפריל 2000תקציר הפרק: אחד באפריל מגיע, ובובספוג עורך מתיחות ידידותיות לכולם. סקווידוויד מתעצבן ומחליט למתוח אותו באופן קיצוני.1919בNeptune's Spatulaהמרית של נפטוןמילרקליין, לנדר, פיין1 באפריל 2000תקציר הפרק: בובספוג מצליח לשלוף את המרית של נפטון, ומתייצב מולו בקרב בישול, ואם יפסיד, יצטרף להפוך להיות הטבח האישי שלו לנצח.2020אHookyקרסיםלרזבלכהן, וולר, ויליאמס8 באפריל 2000תקציר הפרק: קרסי הדייג מגיעים לביקיני בוטום, ובובספוג ופטריק משחקים איתם בחוסר זהירות, למרות אזהרותיו של מר קראב.2020בMermaid Man and Barnacle Boy IIאיש הים ונער הקסם 2יאסומיקליין, לנדר, לורנס8 באפריל 2000תקציר הפרק: בובספוג זוכה בקונכייה במסגרת תחרות של איש הים ונער הפלא, שמאפשרת לו להשתמש בה כדי לזמן את הצמד, אך בובספוג משתמש בה באופן מופרז, והם לוקחים אותו לבילוי לעיר, כדי להראות לו איך נראית לוחמה אמיתית בפשע.

 ערכת DVD 
ערכת ה-DVD לעונה הראשונה פורסמה על ידי פאראמונט הום אנטרטיינמנט וניקלודיאון בארצות הברית ובקנדה באוקטובר 2003, שנתיים לאחר ששודרה בטלוויזיה. מהדורת ה-DVD כוללת קטעי בונוס, בהם סרטוני מוזיקה, קטעי שמע ופיצ'רים אחרים. פרק הפיילוט "דרוש עובד" (Help Wanted) לא נכנס למהדורת ה-DVD בעקבות בעיות זכויות יוצרים. על פי דרק דריימון, הפרק לא נכלל מכיוון שניקלודיאון סירבה לשלם על עיזבונו של טייני טים עבור הזכויות ל-DVD. עם זאת, ביציאת ערכת ה-DVD הגרמנית של העונה, דרוש עובד אכן נכלל.SpongeBob Schwammkopf - Die komplette erste Season 3 DVDs: Amazon.de: Various: DVD & Blu-ray "דרוש עובד" פורסם מאוחר יותר במהדורת ה-DVD של העונה השלישית כקטע בונוס ב-27 בספטמבר 2005, מעל ל-6 שנים לאחר שידורו בבכורה בטלוויזיה.SpongeBob SquarePants: The Complete 3rd Season. DVD. Paramount Home Entertainment, 2005. הוא אף יצא במהדורת ה-DVD של 100 הפרקים הראשונים בסדרה, לצד כל הפרקים של חמש העונות הראשונות.SpongeBob SquarePants: The First 100 Episodes. DVD. Paramount Home Entertainment, 2009. הפרק היה לקטע בונוס בסדרת ה-DVD שנקראה "בובספוג מכנסמרובע: 10 הרגעים המשמחים ביותר" שיצאה ב-14 בספטמבר 2010.SpongeBob SquarePants: 10 Happiest Moments. DVD. Paramount Home Entertainment, 2010. עם יציאתה, ערכת ה-DVD אזלה כמעט מיד בחנויות בסט ביי, ונמכרה במהירות אצל הקמעונאים המקוונים, כגון אמזון, וולמארט ובארנס אנד נובל.

 בובספוג מכנסמרובע: עונה 1 פרטי הערכהקטעי בונוס 20 פרקים (ללא 'דרוש עובד')
 ערכת 3 דיסקים
 יחס גובה-רוחב של 1.33:1
 שפות:
 אנגלית (דולבי דיגיטל 2.0) פרשנויות שמע לפרקים "פלנקטון!" ו"מקצצי הקראטה"
 בונוסים:
 המקור של בובספוג מכנסמרובע
 זכרונות מהצוות של העונה הראשונה
 כולם מדברים: הקולות מאחורי בובספוג מכנסמרובע
 לצייר את הלגונה
 אסטרטגיות החיים של בובספוג
 סיור בביקיני בוטום
 במפתח הימים: קריוקי הסרטן הפריך
 סרטוני מוזיקה:
 Violent Femmes שרים בובספוג
 בובספוג - הפחדן
 בובספוג - מכנסיים מרקדים תאריכי יציאה אזור 1 אזור 2 אזור 4 28 באוקטובר 2003 7 בנובמבר 2005 30 בנובמבר 2006

 קישורים חיצוניים 

 הערות שוליים 

קטגוריה:עונות בובספוג מכנסמרובע